\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_ **\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 R E P U B L I K A E S H Q I P Ë R I S Ë

 **BASHKIA PEQIN**

Nr.\_\_\_\_\_.Prot. Peqin, më \_\_\_/\_\_\_/2025

**SHPALLJE PËR LËVIZJE PARALELE DHE PËR PRANIMIN NË SHËRBIMIN CIVIL**

**NË KATEGORINË EKZEKUTIVE (Specialist)**

Lloji i diplomës “Shkenca Ekonomike/Juridike, etj” niveli minimal i diplomës “Bachelor”.

Në zbatim të nenit 22 dhe të nenit 25, të ligjit 152/2013 “Për nëpunësin civil” i ndryshuar, si dhe të Kreut II, IV dhe VII, të Vendimit nr.243, datë 18/03/2015, të Këshillit të Ministrave, Bashkia Peqin shpall proçeduren e lëvizjes paralele dhe të pranimit në shërbimin civil për kategorinë ekzekutive, për grupin e pozicioneve:

* Specialist për menaxhimin e performances, pranë Zyrës për menaxhimin e Performances të Bashkisë Peqin - Kategoria IV-a

Pozicioni më sipër, u ofrohet fillimisht nëpunësve civilë të së njëjtës kategori për proçedurën e lëvizjes paralele! Vetëm në rast se në përfundim të proçedurës së lëvizjes paralele, rezulton se pozicioni eshte ende vakant, ai eshte i vlefshëm për konkurimin nëpërmjet proçedurës së pranimit në shërbimin civil për kategorinë ekzekutive.

Për proceduren (lëvizje paralele dhe pranim në shërbimin civil në kategorinë ekzekutive) aplikohet në të njëjtën kohë!

|  |  |
| --- | --- |
| Afati për dorëzimin e dokumentave për LEVIZJE PARALELE:  | 04 gusht 2025 |
| Afati për dorëzimin e dokumentave për PRANIM NË SHËRBIMIN CIVIL:  | 08 gusht 2025  |

|  |
| --- |
| **Përshkrimi përgjithësues i punës për pozicionin si më sipër është:** |
| 1. Harton analiza të gjendjes financiare të Bashkisë, si njësi shpenzuese më vehte por edhe si njësi e tërë bashkë me njësitë e vartësisë, në mënyrë periodike mujore, 4-mujore dhe vjetore.2. Analizon dhe harton raporte periodike mbi realizimin e të ardhurave3. Analizon dhe harton raporte periodike mbi realizimin e shpenzimeve4. Monitoron dhe raporton ecurinë e treguesve kyç financiarë të cilët japin një pamje të menaxhimit financiar të fondeve publike të bashkisë5. Analizon dhe raporton tek eprori mbi gjendjen e detyrimeve të prapambetura dhe monitoron likujdimin e tyre6. Analizon dhe raporton tek eprori mbi gjendjen e debitorëve. Propozon masa që duhen marrë për arkëtimin e tyre dhe ndjek realizimin e masave të marra7. Analizon pasqyrat financiare vjetore të bashkisë dhe përgatit materialin informues për këshillin bashkiak8. Analizon dhe raporton tek epprori mbi zbatimin e buxhetit vjetor, në periudha mujore dhe 4-mujore9. Në bashkëpunim me specialistin e buxhetit përgatit informacionin mbi raportin e monitorimit të zbatimit të buxhetit vjetor, për periudha 4-mujore.10. Në bashkëpunim dhe bashkërendim me punonjësit e tjerë të drejtorisë identifikon risqet dhe faktorët e riskut në fushën e veprimtarisë së Drejtorisë.11. Harton regjistrin e riskut të drejtorisë12. Harton regjistrin e riskut të Bashkisë Peqin, në bashkëpunim me të gjitha drejtoritë e bashkisë, duke përcaktuar : impaktin dhe probabilitetin që një risk i caktuar të ndodhë; përgjigja ndaj riskut -masa parandaluese, duke përfshirë ato që tashmë janë zbatuar dhe ato që janë të domosdoshme në të ardhmen (të planifikuara) ; caktimi i detyrave konkrete që lidhen me kundërveprimin ndaj një lloji të caktuar risku, për punonjës të caktuar dhe njësive vartëse; përgatitja e matricës së regjistrit të riskut.13. Analizon faktorët e riskut, bëhet pjesë e procesit të vlerësimit dhe të kundërveprimit ndaj pasojave të riskut, duke përfshirë të gjitha strukturat e bashkisë. |
|  |
| **1** | **LËVIZJA PARALELE**  |

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |

Kandidatët duhet të plotësojnë kushtet për lëvizjen paralele si vijon:

* Të jenë nëpunës civil të konfirmuar, brenda së njëjtës kategori (ekzekutiv),
* Të mos kenë masë disiplinore në fuqi (të vërtetuar me një dokument nga institucioni);
* Të kenë të paktën vlerësimin e fundit “mirë” apo “shume mirë” (të vërtetuar me formularin e vlerësimit individual të punës)(për kandidatët e institucioneve që sapo kanë hyrë në shërbimin civil kërkohet vlerësim nga eprori direkt);

Kandidatët duhet të plotësojnë kriteret e veçanta si vijon:

1. Të zotërojë një diplomë “Bachelor” në Shkenca Ekonomike, etj. Edhe diploma e nivelit “Bachelor” duhet të jetë në të njëjtën fushë;
2. Të kenë eksperiencë pune jo më pak se 1 vit eksperiencë pune në profesion.
3. Njohuri të mira në një ose më shumë gjuhë të huaja;
4. Të kenë aftësi të mira komunikuese dhe të punës në grup.

|  |  |
| --- | --- |
| **1.2** | **DOKUMENTECIONI, MËNYRA DHE AFATI I DORËZIMIT** |

Kandidatët duhet të dorëzojnë pranë njësisë së burimeve njerëzore te Bashkisë Peqin, dokumentat si më poshtë:

a- Jetëshkrim i plotësuar në përputhje me dokumentin tip që e gjeni në linkun:

b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;

c - Fotokopje të librezës së punës (të gjitha faqet që vërtetojnë eksperiencën në punë);

d - Fotokopje të letërnjoftimit (ID);

e - Vërtetim të gjendjes shëndetësore;

f - Vetëdeklarim të gjendjes gjyqësore;

g - Vlerësimin e fundit nga eprori direkt;

h - Vërtetim nga institucioni që nuk ka masë disiplinore në fuqi;

i - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;

*Dokumentat duhet të dorëzohen me postë apo drejtpërsëdrejti (dorazi) në Zyren e Protokollit dhe Arshives te Bashkise Peqin,me adrese Bulevardi “Mustafa Gjinishi” Peqin, brenda datës 13 Nentor 2023.*

**REZULTATET PËR FAZËN E VERIFIKIMIT PARAPRAK**

Në datën 15 Nentor 2023, njësia e menaxhimit të burimeve njerëzore të Bashkise Peqin do të shpallë në portalin “Shërbimi Kombëtar i Punësimit”, faqen zyrtare të internetit “www.peqini.gov.al” dhe në stenden e informimit te publikut, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të Bashkise Peqin, për shkaqet e moskualifikimit *(nëpërmjet adresës së e-mail)*.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA** |

Kandidatët do të vlerësohen në lidhje me:

- Njohuri mbi Legjislacionin për Shërbimin Civil;

- Njohuri mbi Ligjin nr. 139/2015 “Për vetëqeverisjen vendore”;

- Njohuritë mbi Ligjin Nr. 114/2015, "Për auditimin e brendshëm në sektorin publik";

- Njohuritë mbi Ligjin nr. 68/2017, "Për financat e vetëqeverisjes vendore";
- Njohuritë mbi Ligjin nr. Nr. 10 296, datë 8.7.2010 “Për menaxhimin financiar dhe kontrollin” ;

- Njohuritë mbi Ligjin [nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”](https://financa.gov.al/wp-content/uploads/2017/11/l-9936_nga_kuvendi__2_.pdf)

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me Dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv.

Totali i pikëve për këtë vlerësim është 40 pikë.

**Kandidatët gjatë intervistës së strukturuar me gojë do të vlerësohen në lidhje me:**

1. Njohuritë, aftësitë, kompetencën në lidhje me përshkrimin e pozicionit të punës;
2. Eksperiencën e tyre të mëparshme;
3. Motivimin, aspiratat dhe pritshmëritë e tyre për karrierën.

Totali i pikëve për këtë vlerësim është 60 pikë.

|  |  |
| --- | --- |
| **1.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, informacioni për fituesin do te shpallet, në portalin “Shërbimi Kombëtar i Punësimit”, faqen zyrtare të internetit [www.peqini.gov.al](http://www.peqini.gov.al) dhe në stendën e informimit te publikut te Bashkisë Peqin. Të gjithë kandidatët pjesëmarrës në këtë procedurë do të njoftohen në mënyrë elektronike për shpalljen e fituesit.

|  |  |
| --- | --- |
| **2** | **PRANIMI NË SHËRBIMIN CIVIL** |

|  |
| --- |
| Vetëm në rast se nga pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se ende është vakant, ky pozicion është i vlefshem për konkurimin nëpërmjet procedurës së pranimit në shërbimin civil për kategorinë ekzekutive. Këtë informacion do ta merrni në portalin “Shërbimi Kombëtar i Punësimit”, faqen zyrtare të internetit “www.peqini.gov.al” dhe në stendën e informimit te publikut të Bashkisë Peqin, duke filluar nga data 20 Nëntor 2023.  |

***Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të Ligjit Nr. 152/2013, “Për nëpunësin civil”, i ndryshuar.***

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA** |

**Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas Ligjit Nr.152/2013, “*Për nëpunësin civil*”, i ndryshuar.

**Kandidatët duhet të plotësojnë kriteret e veçanta si vijon:**

1. Të zotërojë një diplomë “Bachelor” në Shkenca Ekonomike. Edhe diploma e nivelit “Bachelor” duhet të jetë në të njëjtën fushë;
2. Njohuri të mira në një ose më shumë gjuhë të huaja;
3. Të kenë aftësi të mira komunikuese dhe të punës në grup.

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët që aplikojnë duhet të dorëzojnë dokumentet si më poshtë:

1. Kërkesë për aplikim
2. Jetëshkrim i plotësuar (si referencë mund të përdoret dokumenti standart në linkun: [http://dap.gov.al/vende-vakante/udhezime-Dokumente/219-udhezime-Dokumente](http://dap.gov.al/vende-vakante/udhezime-dokumenta/219-udhezime-dokumenta);
3. Fotokopje të diplomës dhe listës së notave (përfshirë edhe diplomën bachelor);
4. Fotokopje të librezës së punës (të gjitha faqet që vërtetojnë eksperiencën në punë);
5. Fotokopje tëKartës së Identitetit(ID);
6. Vërtetim të gjëndjes shëndetësore;
7. Vetëdeklarim të gjëndjes gjyqësore;
8. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

Aplikimi dhe dorëzimi i dokumentave për për proceduren e pranimit në kategorinë ekzekutive duhet të bëhet brenda datës 17 Nentor 2023.

**REZULTATET PËR FAZËN E VERIFIKIMIT PARAPRAK**

Në datën 20 Nentor 2023, Bashkia Peqin do të shpallë në stenden e informimit te publikut, faqen zyrtare të internetit “www.peqini.gov.al” dhe në portalin “Shërbimi Kombëtar i Punësimit”, listën e kandidatëve që plotësojnë kushtet dhe kërkesat e posaçme për proceduren e pranimit në kategorinë ekzekutive, si dhe datën, vendin dhe orën e saktë ku do të zhvillohet testimi me shkrim dhe intervista.

Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen individualisht në mënyrë elektronike nga njësia e burimeve njerëzore te Bashkisë Peqin, për shkaqet e moskualifikimit *(nëpërmjet adresës së e-mail)*.

|  |  |
| --- | --- |
| **2.3** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI** |

Kandidatët do të vlerësohen në lidhje me:

- Njohuri mbi Legjislacionin për Shërbimin Civil;

- Njohuri mbi Ligjin nr. 139/2015 “Për vetëqeverisjen vendore”;

- Njohuritë mbi Ligjin Nr. 114/2015, "Për auditimin e brendshëm në sektorin publik";

- Njohuritë mbi Ligjin nr. 68/2017, "Për financat e vetëqeverisjes vendore";
- Njohuritë mbi Ligjin nr. Nr. 10 296, datë 8.7.2010 “Për menaxhimin financiar dhe kontrollin” ;

- Njohuritë mbi Ligjin [nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”](https://financa.gov.al/wp-content/uploads/2017/11/l-9936_nga_kuvendi__2_.pdf)

|  |  |
| --- | --- |
| **2.4** | **MËNYRA E VLERËSIMIT TË KANDIDATËVE**  |

**Kandidatët do të vlerësohen në lidhje me:**

1. Vlerësimin me shkrim, deri në 60 pikë;
2. Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë;

|  |
| --- |
| Të gjithë kandidatët që aplikojnë për procedurën e pranimit në shërbimin civil për kategorinë ekzekutive, do të marrin informacion në portalin “Shërbimi Kombëtar i Punësimit”, faqen zyrtare të internetit “www.peqini.gov.al” dhe stendën e informimit te publikut te Bashkisë Peqin, për fazat e mëtejshme të procedurës së pranimit në shërbimin civil të kategorisë ekzekutive: për datën e daljes së rezultateve të verifikimit paraprak, datën, vendin dhe orën ku do të zhvillohet konkurimi; Për të marrë këtë informacion, kandidatët duhet të vizitojnë në mënyrë të vazhdueshme faqen e “Shërbimi Kombëtar i Punësimit” dhe stendën e informimit te publikut te Bashkisë Peqin duke filluar nga data 20 Nëntor 2023. |

**Konceptoi**

**/ I.Daka /**

 **KRYETARI I BASHKISE**

 **/ Bukurosh MAÇI /**